इतणा गलाणो दी चिर देर थी जे इक सी जणासा दुराजा खोली ने बाह्‌र झांकेआ उतरेआ थोचड़ जटां साई बाल कन्ने कनकबन्ना रंग। लगा दा था जे तीहां जो पार करी चुकिओ होंगी। सैह् मिंजो जाणिओ पणाछाणिओ जेइ लग्गी मैं सोच्चा दिआ डुगिआ आली च गोत्ते खाणा लग्गा। भला कुथु दिखिओ होंगी। होइ सकदा कुथी बज़ारे च जां सफरे च मिलिओ होये। अपर मिंजो दिखी करी तिसा दे थोबड़े पर इक अचरज भरिओ मुस्कराहट तैरना लग्गी। तिस उतरेओ थोबड़े पर सै मुस्कराहट किछ नकली जेइ वुच्झोइ। तिन्नी दो हत्थ जोड़ी ने नमस्ते कित्ती कन्ने जबाबे च मेरे हत्थ अप्पू इ किट्ठे होइ गे।